Большасць беларускай i лiтоўскай шляхты прыязна ўспрыняла Канстытуцыю 3 траўня. Аднак кансерватыўныя колы магнатаў i шляхты выступiлi супраць рашэнняў Вялiкага сойма. Канстытуцыя выклiкала асаблiвую незадаволенасць царскага ўрада, якi падрыхтаваў для iнтэрвенцыi 60–тысячную армiю. Яна перакрэслiла надзеi пецярбургскага двара на тое, што Рэч Паспалiтая добраахвотна вернецца пад расiйскi пратэктарат.Для фармальнага апраўдання пераходу мяжы Рэчы Паспалiтай патрабавалася толькi просьба незадаволенай апазiцыi. У Пецярбургу пад наглядам Кацярыны II адразу ж быў складзены акт канфедэрацыi працiўнiкаў новай канстытуцыi.